**ΕΝΩΣΗ**

 **ΔΙΚΑΣΤΩΝ & ΕΙΣΑΓΓΕΛΕΩΝ**

 ΠΡΩΤΟΔΙΚΕΙΟ ΑΘΗΝΩΝ

 ΚΤΙΡΙΟ 6 –ΓΡΑΦΕΙΟ 210

ΤΗΛ: 213 215 6114-FAX 210 88 41 529

 Τ.Κ. 113. 62

 e- mail: endikeis@otenet.gr

 Αθήνα, 07-07-2025

 Αρ. Πρωτ. 311

**ΔΕΛΤΙΟ ΤΥΠΟΥ**

**Έκτακτο Δ.Σ. της 5ης Ιουλίου 2025**

Το Σάββατο 5 Ιουλίου συγκλήθηκε έκτακτο ΔΣ ώστε να γίνει αποτίμηση της κατάστασης όπως διαμορφώθηκε μετά τις δίωρες διακοπές συνεδριάσεων την εβδομάδα που πέρασε και το αποτέλεσμα της ηλεκτρονικής ψηφοφορίας. Οι δικαστές έστειλαν ένα ξεκάθαρο μήνυμα αγωνίας και διαμαρτυρίας προς το Υπουργείο Δικαιοσύνης για τις αλλαγές που εισάγονται στο νομοσχέδιο για τον Κώδικα Πολιτικής Δικονομίας.

Συνεχίζουμε την επόμενη εβδομάδα αξιοποιώντας τις κατακτήσεις της προηγούμενης. Αποφασίσαμε ομόφωνα:

1. Κοινοποίηση του αποτελέσματος της ψηφοφορίας στα πολιτικά κόμματα και στο Υπουργείο Δικαιοσύνης.

2. Κατάθεση των θέσεων μας επι του σχεδίου Νόμου όσο διαρκεί η διαδικασία διαβούλευσης τόσο στο Υπουργείο όσο και στα πολιτικά κόμματα.

3. Συνέχιση των επαφών με το Υπουργείο και επιδίωξη συνάντησης με τον Υπουργό Δικαιοσύνης.

4. Ανάδειξή των θέσεων μας κατά την ακρόαση των φορέων στη Βουλή.

5. Ενημέρωση της Ευρωπαϊκής Ένωσης Δικαστών για τις εξελίξεις.

Άλλες προτάσεις που κατατέθηκαν όπως συνέχιση των διακοπών συνεδριάσεων, άρνηση δημοσίευσης αποφάσεων, συγκέντρωση διαμαρτυρίας στο Υπουργείο, κρίθηκαν ατελέσφορες από την πλειοψηφία του ΔΣ, κατά το στάδιο αυτό. Κάθε μέτρο που λαμβάνουμε και προκηρύσσουμε πρέπει να βρίσκεται σε αντιστοιχία με την δυναμική της στιγμής, να λαμβάνει υπόψη τις δυνατότητες και τις επιθυμίες των μελών μας καθώς και την χρονική στιγμή, να μην ακυρώνει τον θετικό αντίκτυπο των μέτρων που ήδη έχουν ληφθεί, να διατηρεί τα βασικά μας αγωνιστικά όπλα και για το μέλλον, να είναι με λίγα λόγια προσγειωμένο στην πραγματικότητα.

**ΑΠΟ ΤΟ ΓΡΑΦΕΙΟ ΤΥΠΟΥ**